**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o imenovanju povjerenika u postupku obnove zemljišne knjige za k.o. Gornja Podstrana

**PRAVNI TEMELJ:** Zakon o lokalnoj i područnoj samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET: Obrazloženje prijedloga Odluke o imenovanju povjerenika u postupku obnove zemljišne knjige za k.o. Gornja Podstrana**

Za katastarsku općinu Gornja Podstrana u tijeku je postupak obnove zemljišne knjige.

Odlukom Općinskog vijeća od 20. ožujka 2017. godine (objavljeno u “Službenom glasniku Općine Podstrana” broj 09/2017) Josip Bakota iz Podstrane imenovan je povjerenikom Općine Podstrana u postupku obnove.

Uloga sudskog povjerenika, kao predstavnika jedinice lokalne samouprave u postupku obnove je izuzetno korisna, kako u utvrđivanju činjenica koje su poznate u lokalnoj sredini u odnosu na nekretnine, tako i zbog mogućnosti dostave poziva za raspravu strankama koje imaju prijavljeno prebivalište na području općine. Sudjelovanjem povjerenika u postupku zemljišnoknjižno povjerenstvo je u svom radu brže i učinkovitije, ujedno i dobiva informacije o tome hoće li pojedina stranka moći pristupiti raspravi na kojoj se sastavlja uložak, čime se povjerenstvu olakšava planiranje rasprava.

Naknada za rad sudskom povjereniku isplaćuje se iz sredstava proračuna, te je ta naknada sukladno gore navedenoj Odluci utvrđena u iznosu od 150,00 kuna neto za svaki odrađeni dan na dužnosti povjerenika.

Josip Bakota obratio se općinskoj upravi sa zahtjevom da ga se, zbog životne dobi, razriješi dužnosti povjerenika. Stoga se ovim prijedlogom Odluke predlaže imenovati novog povjerenika, koji poznaje lokalne prilike područja koje je obuhvaćeno obnovom zemljišne knjige, a iznos naknade za njegov rad predlaže se utvrditi u istovjetnom iznosu.

Slijedom navedenog, predlaže se donijeti sljedeći akt:

Na temelju članka 35. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 30. Statuta Općine Podstrana („Službeni glasnik Općine Podstrana“ broj 7/21, 21/21) Općinsko vijeće Općine Podstrana na 7. sjednici održanoj dana 17. ožujka 2022. godine donosi

**ODLUKU**

**o imenovanju povjerenika u postupku obnove zemljišne knjige za k.o. Gornja Podstrana**

**Članak 1.**

Za povjerenika u postupku obnove zemljišne knjige za k.o. Gornja Podstrana imenuje se Ante Dobrić, OIB: 50181686227, Mažuranićeva 16, Podstrana.

**Članak 2.**

Zadatak povjerenika je da:

- po uputama službenih osoba Državne geodetske uprave, Područni ured za katastar Split, sudjeluje u aktivnostima pripreme i provedbe izlaganja na javni uvid podataka prikupljenih katastarskom izmjerom za k.o. Gornja Podstrana;

- po uputama Zemljišnoknjižnog povjerenstva Općinskog suda u Splitu sudjeluje u postupku obnove zemljišne knjige za k.o. Gornja Podstrana;

- po uputama službenika Općine Podstrana obavlja i druge poslove vezano za obnovu zemljišne knjige za k.o. Gornja Podstrana.

**Članak 3.**

Povjerenik iz članka 1. ove Odluke ima pravo na naknadu za svoj rad u neto iznosu od 150,00 kuna za svaki odrađeni radni dan na dužnosti povjerenika, po pozivu katastarskih i sudskih službenika ovlaštenih za poslove obnove zemljišne knjige za k.o. Gornja Podstrana, ili po upućivanju od strane Općine Podstrana.

Podatke potrebne za obračun naknade (broj odrađenih dana) Općini Podstrana ovjeravaju sudski odnosno katastarski službenici.

Naknada troškova za rad povjerenika u postupku obnove zemljišne knjige za k.o. Gornja Podstrana su na teret proračuna Općine Podstrana.

**Članak 4.**

Stupanjem na snagu ove Odluke važiti prestaje važiti Odluka Općinskog vijeća Općine Podstrana Klasa: 021/05/17-01/04, Urbroj: 2181/02-01-17-3 od 20. ožujka 2017. godine te se dosadašnji povjerenik Josip Bakota, OIB: 45156554290, razrješuje dužnosti povjerenika u postupku obnove zemljišne knjige za k.o. Gornja Podstrana.

**Članak 5.**

Ovlašćuje se načelnik Općine Podstrana da po stupanju na snagu ove Odluke sa povjerenikom iz članka 1. ove Odluke sklopi Ugovor glede međusobnih prava i obveza u pogledu obavljanja poslova povjerenika u postupku obnove zemljišne knjige za k.o. Gornja Podstrana.

**Članak 6.**

Ova Odluka objavit će se u „Službenom glasniku Općine Podstrana“, i stupa na snagu danom objave.

KLASA: 024-02/22-01/03 Predsjednik

URBROJ: 2181-39-01-22-02 Općinskog vijeća:

Podstrana, 17. ožujka 2022.godine Tomislav Buljan